stanford-oval/wikipedia huggingface dataset:
Ur So F**king Cool
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 29 במאי 2020 | הורדה דיגיטלית • הזרמת מוזיקה | Bad Batch רקורדס |  |
| אוסטרליה | 29 במאי 2020 | מוזיקה עכשווית למבוגרים | סוני מיוזיק |  |
| איטליה | 5 ביוני 2020 | מוזיקה עכשווית למבוגרים | ורנר רקורדס |  |
| ארצות הברית | 16 ביוני 2020 | מוזיקה עכשווית למבוגרים | אלקטרה רקורדס |  |
| ארצות הברית | 16 ביוני 2020 | רדיו אלטרנטיבי | אלקטרה רקורדס |  |
הערות שוליים

↑  Ur So F**cking Cool (באנגלית), נבדק ב-2020-05-29
1 2 3 4  TONES AND I - Ur So F**kInG cOoL, נבדק ב-2020-05-29
↑  Ur So F**kInG cOoL Tones and I lyrics (באנגלית), נבדק ב-2020-05-29
↑  Tones And I has announced the upcoming release of a new single, nme (באנגלית)
↑  Tones And I Announces New Single 'Ur So F**king Cool', idolator (באנגלית)
1 2  Ur So F**cking Cool (באנגלית), נבדק ב-2020-05-29
↑  Singles to Radi, themusicnetwork (באנגלית)
↑  Ur So F ** kInG cOoL: TONES AND I, radiodate (באנגלית)
↑  Top 40/M Future Releases, allaccess (באנגלית)
↑  Top 40/M Future Releases, allaccess (באנגלית)
| טונס אנד איי |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | Welcome to the Madhouse |  |
| מיני-אלבומים | The Kids Are Coming |  |
| סינגלים | "Johnny Run Away" • "Dance Monkey" • "Never Seen the Rain" • "The Kids Are Coming" • "Bad Child" • "Can't Be Happy All the Time" • "Ur So F**king Cool" • "Fly Away" • "Won't Sleep" • "Cloudy Day" |  |
| --- | --- |
בקרת זהויות :  MusicBrainz release group: 46615068-1e69-413e-8ffa-b403d78452bb
Lucid Dreams

Lucid Dreams (או בשמו המלא Lucid Dreams (Forget Me)) הוא שיר של הראפר, הזמר והפזמונאי האמריקאי ג'וס וורלד. ביוני 2017, השיר פורסם לראשונה בסאונדקלאוד, ולאחר חתימתו של ג'וס וורלד בחברות התקליטים Grade A ואינטרסקופ רקורדס, השיר יצא לאור רשמית ב-11 במאי 2018. השיר הופק על ידי ניק מירה, ונכנס ישירות למקום ה-74 במצעד הבילבורד הוט 100; בשיאו, הגיע למקום השני במצעד. בנוסף, לשיר למעלה מ-1.4 מיליארד השמעות בספוטיפיי, ונחשב לאחד מהשירים המושמעים ביותר בספוטיפיי ב-2018.
רקע

ג'וס וורלד תיאר את השיר כ"טיפול תרפי", בעקבות הבעיות שחווה בזוגיות שלו.
השיר "Lucid Dreams" פורסם לראשונה ביוני 2017 בפלטפורמת המוזיקה SoundCloud, כחלק מהמיני-אלבום של ג'וס וורלד שנקרא JuiceWRLD 9 9 9. השיר צבר למעלה מ-2.5 מיליון השמעות בסאונדקלאוד, וב-4 במאי 2018 יצא לאור כסינגל. השיר כולל סימפול מהשיר "Shape of My Heart" של סטינג, ובנובמבר 2018, נודע על ידי המפיק של השיר, ניק מירה, כי לסטינג שייכים 85% מזכויות השיר. באוקטובר 2019, להקת פאנק-רוק בשם Yellocard טענה כי ג׳וס וורלד גנב ממנה את הלחן מתוך השיר שלהם "Holly Wood Died", והגישה נגדו תביעה בסך 15 מיליון דולר. בעקבות מותו של ג'וס וורלד בדצמבר 2019, הלהקה האריכה את הזמן לתגובת הצוות של ג׳וס בנוגע לתביעה - לפברואר 2020. עורכי הדין של Yellocard פרסמו כי הדיווחים לגבי סך התביעה הם חדשות כזב וכי סכום התביעה טרם נקבע. ב-27 ביולי 2020, פורסם במגזין הרולינג סטון כי Yellowcard הקפיאה ודחתה את התביעה כנגד השיר.
ביקורות > רשימות כל הזמנים

| ארגון | רשימה | מיקום | מקור |
| --- | --- | --- | --- |
| בילבורד | 500 שירי הפופ של כל הזמנים | 187 |  |
וידאו קליפ

הוידאו קליפ לשיר "Lucid Dreams" פורסם ב-11 במאי 2018 בערוץ היוטיוב Lyrical Lemonade; הקליפ בוים על ידי קול בנט. בקליפ, רואים את ראשו של ג׳וס וורלד יוצא מהרצפה כשגופו תקוע מתחת. הקליפ תואר על ידי Milca P מ-HotNewHipHop כקליפ פסיכדלי. הקליפ צבר למעלה מ-890 מיליון צפיות ביוטיוב.
הצלחה מסחרית

בארצות הברית, "Lucid Dreams" היה בתחילתו להיט רדום; השיר נכנס בהתחלה למקום ה-74 במצעד הבילבורד הוט 100, ובשבוע הראשון שלו צבר 10 מיליון השמעות בארצות הברית ו-4,000 הורדות דיגיטליות. השיר המשיך לעלות, בשבוע שלאחר מכן הגיע למקום ה-35, ושבוע אחרי הגיע למקום ה-15. כשהגיע למקום התשיעי, ב-12 ביוני 2018, "Lucid Dreams" נהיה לשיר הראשון של ג׳וס וורלד בעשרת המקומות הראשונים במצעד הבילבורד הוט 100; השיר היה אז עם 35.9 מיליון השמעות בארצות הברית ו-9,000 הורדות. בהמשך חודש יוני, השיר עלה למקום השלישי; במשך מספר חודשים לאחר מכן, השיר נע בין עשרת הראשונים במצעד, כשבשיא שלו הגיע למקום השני. השיר שמנע ממנו להתקדם למקום הראשון היה "Girls Like You" של מארון 5 וקארדי בי. בעקבות מותו של ג׳וס וורלד ב-8 בדצמבר 2019, ב-21 בדצמבר השיר חזר למקום השמיני במצעד הבילבורד הוט 100, ובעצם השיר "בילה" 26 שבועות (לא רציפות) בעשרת הראשונים במצעד הבילבורד הוט 100.
בטקס פרסי גראמי ה-61, הזמרת אלישה קיז ביצעה כחלק מהשיר.
מיקומי שיא

|   ‏‏‏  מצעדים ודירוגים (2018–19)> מדינה |   ‏‏‏  מצעדים ודירוגים (2018–19)> מצעד |   ‏‏‏  מצעדים ודירוגים (2018–19)> מיקום שיא |   ‏‏‏  מצעדים ודירוגים (2018–19)>  |
| --- | --- | --- | --- |
|  עולמי | בילבורד גלובל 200 | 103 |  |
|  אוסטריה | Ö3 אוסטריה טופ 40‏ | 26 |  |
|  אוסטרליה | מצעד הסינגלים האוסטרלי | 8 |  |
|  איסלנד | הפלייליסט | 15 |  |
|  איטליה | מצעד הסינגלים האיטלקי | 45 |  |
|  אירלנד | מצעד הסינגלים האירי | 11 |  |
|  ארצות הברית | בילבורד הוט 100 | 2 |  |
|  ארצות הברית | מצעד שירי ה-R&B\היפ הופ | 1 |  |
|  ארצות הברית | Mainstream Top 40 | 7 |  |
|  ארצות הברית | מצעד שירי הראפ | 1 |  |
|  ארצות הברית | Rhythmic | 1 |  |
|  ארצות הברית | רולינג סטון טופ 100 | 4 |  |
|  גרמניה | GfK – טופ 100 | 36 |  |
|  דנמרק | היטליסטן | 11 |  |
|  הולנד | מצעד 40 הסינגלים ההולנדיים | 11 |  |
|  הממלכה המאוחדת | מצעד הסינגלים הבריטי | 10 |  |
|  ולוניה | אולטראטופ 40 | 15 |  |
|  יוון | IFPI Greece | 7 |  |
|  לטביה | לטביה טופ 40 | 6 |  |
|  נורווגיה | VG-lista | 13 |  |
|  ניו זילנד | המצעד הניו זילנדי הרשמי | 3 |  |
|  סלובקיה | ČNS IFPI | 13 |  |
|  ספרד | PROMUSICAE | 77 |  |
|  סקוטלנד | מצעד הסינגלים הסקוטי | 16 |  |
|  פורטוגל | מצעד הסינגלים הפורטוגזי | 3 |  |
|  פינלנד | המצעדים הפיניים הרשמיים | 7 |  |
|  פלנדריה | אולטראטופ 50 | 30 |  |
|  צ'כיה | ČNS IFPI | 13 |  |
|  צרפת | SNEP | 65 |  |
|  קנדה | קנדה הוט 100 | 4 |  |
|  קנדה | מצעד ה-CHR/טופ 40 | 32 |  |
|  שוודיה | סוורייטופליסטן | 5 |  |
|  שווייץ | המצעד השווייצרי | 22 |  |
|   ‏‏‏  מצעדי סוף שנה (2018)> מדינה |   ‏‏‏  מצעדי סוף שנה (2018)> מצעד |   ‏‏‏  מצעדי סוף שנה (2018)> מיקום שיא |   ‏‏‏  מצעדי סוף שנה (2018)>  |
| --- | --- | --- | --- |
|  אוסטרליה | מצעד הסינגלים האוסטרלי | 38 |  |
|  ארצות הברית | בילבורד הוט 100 | 12 |  |
|  ארצות הברית | מצעד שירי ה-R&B\היפ הופ | 7 |  |
|  ארצות הברית | Mainstream Top 40 | 41 |  |
|  ארצות הברית | Rhythmic | 9 |  |
|  דנמרק | היטליסטן | 25 |  |
|  הולנד | מצעד 40 הסינגלים ההולנדיים | 48 |  |
|  הממלכה המאוחדת | מצעד הסינגלים הבריטי | 53 |  |
| גלגלצ | 36 |  |  |
|  ניו זילנד | המצעד הניו זילנדי הרשמי | 33 |  |
|  פורטוגל | מצעד הסינגלים הפורטוגזי | 9 |  |
|  קנדה | קנדה הוט 100 | 20 |  |
|  שוודיה | סוורייטופליסטן | 23 |  |
|  שווייץ | המצעד השווייצרי | 90 |  |
|   ‏‏‏  מצעדי סוף שנה (2019)> מדינה |   ‏‏‏  מצעדי סוף שנה (2019)> מצעד |   ‏‏‏  מצעדי סוף שנה (2019)> מיקום שיא |   ‏‏‏  מצעדי סוף שנה (2019)>  |
| --- | --- | --- | --- |
|  אוסטרליה | מצעד הסינגלים האוסטרלי | 91 |  |
|  ארצות הברית | בילבורד הוט 100 | 48 |  |
|  ארצות הברית | מצעד שירי ה-R&B\היפ הופ | 44 |  |
|  ארצות הברית | רולינג סטון טופ 100 | 48 |  |
|  פורטוגל | מצעד הסינגלים הפורטוגזי | 97 |  |
|  קנדה | קנדה הוט 100 | 54 |  |
|   ‏‏‏  מצעדי עשור (2010–2019)> מדינה |   ‏‏‏  מצעדי עשור (2010–2019)> מצעד |   ‏‏‏  מצעדי עשור (2010–2019)> מיקום שיא |   ‏‏‏  מצעדי עשור (2010–2019)>  |
| --- | --- | --- | --- |
|  ארצות הברית | בילבורד הוט 100 | 51 |  |
|  ארצות הברית | מצעד שירי ה-R&B\היפ הופ | 19 |  |
נתוני מכירות

| מדינה | תואר | מכירות |
| --- | --- | --- |
| אוסטרליה (ARIA) | פלטינה ×5 | 350,000 |
| בלגיה (BEA) | זהב | 20,000 |
| קנדה (Music Canada) | פלטינה ×5 | 400,000 |
| דנמרק (IFPI Denmark) | פלטינה | 90,000 |
| צרפת (SNEP) | זהב | 100,000 |
| איטליה (FIMI) | פלטינה | 50,000 |
| הולנד (NVPI) | פלטינה | 80,000 |
| ניו זילנד (RMNZ) | פלטינה ×2 | 60,000 |
| פורטוגל (AFP) | פלטינה ×3 | 30,000 |
| ספרד (PROMUSICAE) | זהב | 20,000 |
| שוודיה (GLF) | פלטינה | 8,000,000 |
| הממלכה המאוחדת (BPI) | פלטינה ×2 | 1,200,000 |
| ארצות הברית (RIAA) | פלטינה ×9 | 9,000,000 |
Ur So Gay (מיני-אלבום)

Ur So Gay (בעברית: אתה כל כך הומו) הוא המיני-אלבום הראשון של הזמרת-יוצרת האמריקאית קייטי פרי. המיני-אלבום יצא לאור ב-20 בנובמבר 2007, על ידי חברת התקליטים קפיטול רקורדס לחנויות הדיגיטליות (מאוחר יותר יצאה גם גרסה פיזית).
המיני-אלבום מכיל ארבעה שירים: שיר הנושא, רמיקס לשיר הנושא, גרסת כיסוי לשיר "Your Love" של להקת אאוטפילד והשיר "Lost" אשר הופיע יותר מאוחר באלבומה השני One of the Boys, ביחד עם שיר הנושא שיצא כסינגל שיווקי מתוך אלבומה השני.
מוזיקה

פרי אמרה כי היו לה כל מיני אפשרויות להקליט גרסאות כיסוי לאלבום לפני שבחרה בשיר שבחרה. תחילה, רצתה להקליט גרסת כיסוי לאחד משירי להקת הבנים הבריטית קווין, אך לא הצליחה לחשוב על שיר שראוי במיוחד.
לאחר מכן, פרי הייתה במועדון ושמעה את "Your Love" וסיפרה שכאשר השיר התנגן כל הבנות במועדון התחילו לרוקד ולכן בחרה לבצע גרסת כיסוי לשיר הזה.
הצלחה מסחרית

המיני-אלבום לא זכה להצלחה ונמכרו ממנו כמה אלפי עותקים בלבד, אך שיר הנושא מתוכו "Ur So Gay", זכה להצלחה רבה, תוך שקיבל את מעמד הזהב בארצות הברית.
רשימת רצועות

| Ur So Gay> מס' | Ur So Gay> שם | Ur So Gay> משך | Ur So Gay>  | Ur So Gay>  | Ur So Gay>  | Ur So Gay>  | Ur So Gay>  | Ur So Gay>  | Ur So Gay>  |
| --- | --- | --- | --- | --- | --- | --- | --- | --- | --- |
| 1. | Ur So Gay  | 3:39 |  |  |  |  |  |  |  |
| 2. | Ur So Gay (Remix)  | 5:54 |  |  |  |  |  |  |  |
| 3. | Use Your Love  | 3:03 |  |  |  |  |  |  |  |
| 4. | Lost  | 4:20 |  |  |  |  |  |  |  |
| משך כולל: | משך כולל: | 16:51 |  |  |  |  |  |  |  |
| Ur So Gay — מהדורת דיסק> מס' | Ur So Gay — מהדורת דיסק> שם | Ur So Gay — מהדורת דיסק> משך | Ur So Gay — מהדורת דיסק>  | Ur So Gay — מהדורת דיסק>  | Ur So Gay — מהדורת דיסק>  | Ur So Gay — מהדורת דיסק>  | Ur So Gay — מהדורת דיסק>  | Ur So Gay — מהדורת דיסק>  | Ur So Gay — מהדורת דיסק>  |
| --- | --- | --- | --- | --- | --- | --- | --- | --- | --- |
| 5. | Ur So Gay (Instrumental)  | 3:38 |  |  |  |  |  |  |  |
| 6. | Ur So Gay (Instrumental Remix)  | 5:55 |  |  |  |  |  |  |  |
| 7. | Ur So Gay (Acappella)  | 3:15 |  |  |  |  |  |  |  |
| משך כולל: | משך כולל: | 29:39 |  |  |  |  |  |  |  |
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| ארצות הברית | 20 בנובמבר 2007 | הורדה דיגיטלית | קפיטול |  |
| ארצות הברית | 15 בינואר 2008 | תקליטור | קפיטול |  |
הערות שוליים

↑  טד ברונר, ריי מרטין, ג'וניור סנצ'ז, גרג וולס
1 2  Katy Perry - Ur So Gay, Discogs (באנגלית)
↑  Katy Perry: One Of The Boys - Music Streaming - Listen on Deezer (באנגלית אמריקאית), נבדק ב-2020-04-20
↑  One of the Boys by Katy Perry (באנגלית אמריקאית), נבדק ב-2020-04-20
↑  Release group “One of the Boys” by Katy Perry - MusicBrainz, musicbrainz.org
↑  Gold & Platinum, RIAA (באנגלית)
↑  Ur So Gay [Explicit], נבדק ב-2020-05-11
↑  UR So Gay [Vinyl], נבדק ב-2020-05-11
| קייטי פרי |
| --- | --- | --- |
| דיסקוגרפיה • וידאוגרפיה • פרסים ומועמדויות • שירים • הופעות | דיסקוגרפיה • וידאוגרפיה • פרסים ומועמדויות • שירים • הופעות |  |
| אלבומי אולפן | Katy Hudson • One of the Boys • Teenage Dream • Prism • Witness • Smile • 143 |  |
| הוצאות מחודשות | Teenage Dream: The Complete Confection |  |
| מיני-אלבומים | Ur So Gay • MTV Unplugged |  |
| אלבומי וידאו | The Prismatic World Tour Live |  |
| סיבובי הופעות | "Hello Katy Tour" • "California Dreams Tour" • "Prismatic World Tour" • "Witness: The Tour" • "The Lifetimes Tour" |  |
| רצפי הופעות | "Play" |  |
| ערכים קשורים | ראסל בראנד (בעל לשעבר) • אורלנדו בלום (ארוס) |  |
| קייטי פרי – סינגלים |
| --- | --- | --- |
| One of the Boys | "I Kissed a Girl" • "Hot n Cold" • "Thinking of You" • "Waking Up in Vegas" |  |
| Teenage Dream | "California Gurls" • "Teenage Dream" • "Firework" • "E.T." • "Last Friday Night (T.G.I.F.)" • "The One That Got Away" • "Hummingbird Heartbeat" • "Pearl" |  |
| Teenage Dream: The Complete Confection | "Part of Me" • "Wide Awake" |  |
| Prism | "Roar" • "Unconditionally" • "Dark Horse" • "Birthday" • "This Is How We Do" |  |
| Witness | "Chained to the Rhythm" • "Bon Appétit" • "Swish Swish" • "Save as Draft" • "Hey Hey Hey" |  |
| Smile | "Never Really Over" • "Small Talk" • "Harleys in Hawaii" • "Never Worn White" • "Daisies" • "Smile" • "Cry About It Later" • "Not the End of the World" |  |
| 143 | "Woman's World" |  |
| סינגלים שיווקיים | "Ur So Gay" • "Not Like the Movies" • "Circle the Drain" • "Peacock" • "Walking on Air" • "Every Day Is a Holiday" • "What Makes a Woman" |  |
| סינגלים אחרים | "Rise" • "Cozy Little Christmas" • "365" • "Electric" • "When I'm Gone" |  |
| שיתופי פעולה | "Starstrukk" • "If We Ever Meet Again" • "Who You Love" • "Feels" • "Con Calma (Remix)" |  |
אדריכלות ממלוכית

| --- | --- |

עיטור גאומטרי אופייני (תורבת תורכאן ח'טון)
 מדינה:  הסולטנות הממלוכית 
 מידע כללי
 אזור גאוגרפי:  קהיר, דמשק וירושלים
 טווח תאריכים:  1260–1517
 
האדריכלות הממלוכית היא הסגנון האדריכלי של מבנים מונומנטליים ומבני דת ברחבי הסולטנות הממלוכית, אשר שלטה במרחב המזרח התיכון בין השנים 1260–1517. האדריכלות הממלוכית באה לידי ביטוי בעיקר בקהיר, דמשק וירושלים.
סוגי המבנים

מדרסה - המבנה הממלוכי הייצוגי העיקרי הוא המדרסה, מרכז לימוד דתי. המבנה המסורתי כמעט בכל המדרסות הוא חלל מרכזי (מקורה או פתוח) ממנו מתפצלים ארבעה אולמות-לימוד (איוָואנים), כנגד ארבע אסכולות השריעה. הכניסה למדרסה נעשית מן הרחוב, דרך מעבר צר אל החלל המרכזי. בקיר הקיבלה, הפונה לכיוון התפילה (לכיוון מכה), ממוקמת גומחת-תפילה (מחראב) מעוטרת כשער בזעיר-אנפין (ראו להלן).
למדרסה שתי קומות או יותר, כאשר בקומות העליונות היו מגורים לתלמידים, למשפחת מקדישי המדרסה ולצליינים נכבדים. בקהיר למדרסה נבנו גם צריחים, מנהג זה לא נפוץ בירושלים ודמשק.
ח'אן, ח'נקה, רִבאט - אכסניות לעוברי דרכים וצליינים. הח'אן הוא מבנה במימון ויזמה שלטונית שהוקם עבור סוחרים, פקידי ממשל ועוברי-דרכים. רבאט היא אכסניה במימון פרטי המיועדת כהקדש (וקף) עבור צליינים, במקרים רבים הוקדש רבאט בידי יוצאי עיר מסוימת עבור עולי רגל שמוצאם באותה עיר או אזור. ח'נקה היא אכסניה מיוחדת לדרווישים צופים. ככלל, כל המבנים הללו בנויים כשורת חדרים, לעיתים דו-קומתית, המקיפה חצר פנימית. שורת החדרים בקומה הראשונה מחוברת על ידי ארקדה ובקומה השנייה בנויה מרפסת. ח'אן מחוץ לעיר יהיה מוקף חומה ובפינתו הדרומית יהיה מסגד קטן (ר' למשל ח'אן ג'וב יוסף או חנות תגרים על דרך הדואר). חצר הח'אן גדולה יותר מחצר האכסניות האחרות ושימשה למסחר, בה ורק בה, יכלו סוחרים נוכרים לסחור. בח'אן שכנו גם משרדי גביית מס. ההכנסות מהאכסניות שימשו למימון מוסדות דת.
תורבה, מבנה קבורה - מבנה הקבורה לנכבדים הממלוכיים הוא מבנה קובייתי שבראשו כיפה הנישאת על תוף. בתוך המבנה ניצבות מצבות מוארכות, המקושתות בפינותיהם בבולבוסי אבן. בקיר התורבה קבועים בדרך כלל שני חלונות גדולים במפלס הרחוב, המאפשרים לקהל העובר לראות את הקברים, לחלוק כבוד לנפטרים ולהאזין לדרשן הקורא בקוראן בתוך המבנה, מול החלון, במימון משפחת הנפטר להעלאת נשמות המתים ולזיכוי הרבים. נכבדים רבים (גם נשים כתורכאן ח'תון והגבירה טונשוק) בחרו להיקבר סמוך להר הבית בירושלים.
מסגדים וצריחים - הממלוכים לא בנו מסגדים רבים, אולם האמור לגבי עיטור המדרסות תקף גם לגבי עיטורם של מסגדים. הצריחים הממלוכיים נחלקים לשני טיפוסים: הסורי, המרובע והמצרי, הבנוי ממספר שלבים בדרך כלל בסיס מרובע וצריח עיקרי גלילי המעוטר במרפסות. בצריחים מונומנטליים גם בדגם הסורי נמצא מרפסת בשליש העליון (ראו למשל בצריחי הר הבית, שכולם, פרט לצריח שער השבטים הם מהטיפוס הממלוכי הסורי).
מילון עיצובי

את האדריכלות הממלוכית מאפיין מילון פריטי עיצוב מצומצם יחסית ואופייני מאוד. עם זאת, המבנים השונים אינם דומים זה לזה. תוך שימוש באותם פריטי עיצוב מושג עושר צורני רב. בדרך כלל חזית המבנה מעוטרת ומפוארת, ובייחוד הפתח הראשי.
במרחב העירוני (כמו בעיר העתיקה בירושלים) נבנו המבנים צמודים זה לצד זה לאורך הרחובות, כאשר הם יוצרים כעין חזית-חומה וחושפים אל הרחוב רק קיר אחד. מאחורי החזית משתרעת חצר פנימית רחבה אליה פונים החלונות והכניסות לחללים השונים. כיוון שאל הרחוב פונה חזית המבנה ושערו, החזית והשער מעוטרים בפאר רב.
השער של המבנה המונומנטלי (למשל, המדרסה) שקוע בגומחה גבוהה ומחודדת וחללו נקרא "פורטל". הפורטל מעוטר באלמנטים הבאים, מלמעלה למטה:
חצי-כיפה קעורה כלפי פנים כקונכייה, לרוב מחורצת פלחים-פלחים.
חצי הכיפה מקושטת בנטיפי אבן מדורגים הנקראים "עיטור נטיפות" או "מוּקָרְנָס". זהו עיטור שמקורו באדריכלות הפרסית-סלג'וקית. בעלי המלאכה שהתקינו את המוקרנס היו אומנים נודדים. הם חתמו על יצירותיהם במקום נסתר ואנו מכירים כמה מהם בשמם. עומק המוקרנס (מספר שורות הנטיפים) מעיד על עושר המבנה ופארו. יש מבנים ובהם 15 שורות מוקרנס (הדבר קשור כמובן גם לעומק הפורטל).
טבלת אבן ובה כתובת הקדשה מסולסלת שבה האותיות הערביות מהוות קישוט בפני עצמו. הטקסט מעיד על תפקיד המבנה, שם הבונה, שנת הבניה ופסוקים מהקוראן. העיטור משלב מקלעות אבן מפותלות בתבנית גאומטרית או צורות מן הצומח המשתלבים בכתב הערבי בצורת ערבסקה. גודל הטבלה, רמת עיטורה ולעיתים "גלישה" של הכתוב אל הצדדים מעידים על עושר המבנה ופארו.
לרוב ישולב בכתובת ההקדשה רנכ (رنك, הסמל המשפחתי) של המקדיש.
משקוף הדלת בנוי תשליב אבנים (jogglers) - אבנים משתלבות בשני צבעים שונים ובצורות גאומטריות דמויות-עלים כאשר אחת היא תשליל (נגטיב) של השנייה.
מזוזות הפתח בנויות בתשליב אבלק - לרוב נעשה שימוש באבלק המשלב אבנים לבנות ושחורות או אדומות לסירוגין. אין ספק שהאבלק הוא המאפיין הבולט ביותר של האדריכלות הממלוכית המונומנטלית. במבנים צנועים יחסית האבלק מוגבל למזוזות הפתח, ובמפוארים הוא מקיף את כל קיר החזית הפונה אל הרחוב.
משני צידי הפתח נבנו שני ספסלי אבן נמוכים (מצטבא), לטובת שומרי המבנה ועוברי-אורח. במבנים ממלוכיים דלים ניתן לזהות את היותו של המבנה ממלוכי לפי ספסלים אלו.
דלתות המבנה הן דלתות עץ כבדות, מצופות בברזל. הברזל מוצמד לדלת העץ על ידי מסמרים בעלי ראש רחב, המסודרים בתבנית קישוטית. לרוב צבועה הדלת ירוק או אפור. לעיתים שרדו במרכז הדלתות מקושים מעוצבים (כמו במדרסת הטשתמוריה).
מילון עיצובי > אלמנטים נוספים

חלונות וסורגים - במדרסות, כאמור, החלונות אינם פונים אל הרחוב במפלס הרחוב אלא לחצר הפנימית, אולם במבני קבורה (ובמקרים בהם החלל הצמוד לפתח במדרסה משמש כחלל קבורה) יפנו אל הרחוב חלונות מלבניים גדולים אופייניים מאוד. החלונות מחופים בסורגים ממלוכיים - סורגי ברזל עבים ועגולים הערוכים בתבנית שתי וערב, כאשר המוטות האנכיים מושחלים דרך המוטות האפקיים עם גולות תפוחות בחיבורים. מאחורי הסורגים נסגר החלון בשבכת עץ (משרביה).
מסגרת משוננת - במקרים מסוימים מוקפת חזית המבנה בתבליט עיטורי משונן סביב לשולי המבנה (למשל בתורבת הגבירה טונשוק).
שימוש משני - הממלוכים נטו לעשות שימוש בחלקי מבנים קדומים, במיוחד מבני שיש ובמיוחד ממקור צלבני, כעונש לכופרים. הם לא נטלו עמודים או חלקים שלמים אלא עיצבו אותם כך שיתאימו לצרכיהם ויצרו מהם אריחים, אבנים משתלבות לעיטור משקופים וכדומה.
כרכובים - כרכובי-תמיכה מסוגננים מאבן, התומכים מרפסת במבנה דו-קומתי. לדוגמה כרכובי תמיכת המרפסות בחאן אל-סולטאן.
מילון עיצובי > קשתות וקירוי

קשתות - הקשתות הממלוכיות הן מחודדות. במקרים מסוימים יצרו קשתות בצורת תלתן בעל שלושה ואף חמישה עלעלים. הם השתמשו בתכסיסים קונסטרוקטיביים כך שלמעשה קשתות-מקלות נושאות את משקל המבנה ולא המבנה העיטורי הנאה.
כיפות תוף - הכיפה הממלוכית הקלאסית היא כיפה בתבנית חצי-כדור על גבי תוף (הגבהה גלילית). המעבר הפנימי בין הגג לתוף מעוצב כשורת נטיפי מוקרנס בקשת זווית או מבנה של פירמידות (בדגם המצרי). רוב הכיפות מבוססות על מתומן וקשתות זווית עם מוקרנס, ולא על בסיס פנדנטיבה כפי שנעשה באדריכלות הביזנטית והאירופית של התקופה המקבילה.
קירוי קשתות - הקירוי הפנימי נעשה בקמרונות שונים ומגוונים, החל בקשתות פשוטות (כמו בשוק הכתנים וכלה במבנה של קשתות מצטלבות היוצרות בהיפגשן מתומן (שהושאר לעיתים פתוח, כעין חלון-גג).
התורבה (מבנה הקבר) של הגבירה טונשוק. ניתן לראות את החלונות האופייניים ומסגרת עיטורית משוננת סביב החזית
כתובת הקדשה ממלוכית מסולסלת
תורבת כובכייה (ממילא) - מבנה קובייתי עם כיפת חצי-כדור על תוף
שוק הכתנים - קירוי פנימי אלגנטי
הכוס, סמלו של האמיר תנכיז. על גבי הכניסה לח'אן בשוק הכתנים.
קמרון הכניסה למדרסת תנכזיה ("המחכמה") - מוקרנס, כתובת הקדשה "גולשת" אל צידי המבנה, jogglers (תשליב אבנים במשקוף)
צריח מסגד עומר - צריח בתבנית מרובעת עם מרפסת
אבלק, כתובת הקדשה "גולשת", חלון ממלוכי, ספסלי אבן משני צידי הפתח, jogglers שחלק מאבניו השחורות חסרות במדרשת קשטמוריה
ראו גם

ממלוכים
ירושלים בתקופה הממלוכית
מדרסת תנכזיה
ארמון הגבירה טונשוק
שוק הכתנים
מבני הר הבית
המאוזולאום הממלוכי בצפת
לקריאה נוספת

M.H. Burgoyne, Mamluk Jerusalem, An Architectural Study, 1987 ISBN 978-0905035338
יוסף דרורי, ירושלים בתקופה הממלוכית ו-אדריכלות ממלוכית בירושלים, בתוך: אלי שילר (עורך), תולדות ירושלים מחורבן בית שני ועד לתקופה התעות'מאנית, אריאל 83-84, 1992. עמ' 169-206
עפרה רגב, ממלוכ כי ימלוך, בתוך אייל מירון (עורך), ירושלים וכל נתיבותיה, יד יצחק בן-צבי, ירושלים תשנ"ז (1996) עמ' 142-153
דוד קרויאנקר, אדריכלות בירושלים, הבניה בעיר העתיקה, עמ' 57-77
דן בהט, מבנים ממלוכיים בירושלים, המחלקה לחינוך של יד בן צבי, 1975
קמרון גומחת הכניסה של ארמון הגבירה טונשוק. ניתן לראות שימוש באבלק, עיטורי נטיפות (מוקרנס) ועיטורים גאומטריים
אל-מדרסה א-טשתמוריה - מוקרנס, jogglers (תשליב אבנים במשקוף) ואבלק. כמו כן שימו לב לדלת עם המסמרים והמקוש
עיטורים, כתובת הקדשה, סורגים ממלוכיים ואבלק במזוזות בתורבת טורקאן ח'תון
אוסף אלמנטים בבית השער של מדרסת אשרפיה שעל הר הבית: מוקרנס, אבלק, תשליבי אבנים גאומטריים וחלון שכבה
פיתוחי אבן משולבים בתשליב גאומטרי במשקוף בית השער של מדרסת אשרפיה
שער מוכרי הכותנה, מבט מהר הבית אל שוק הכתנים, ניתן להבחין באבלק שחור-לבן, במוקרנס ובכיפה מרכזית בצורת תלתן
אברהם שלום יהודה

| --- | --- |

פרופ' אברהם שלום יהודה  תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  18 ביוני 1877 ירושלים, האימפריה העות'מאנית 
 פטירה:  13 באוגוסט 1951 (בגיל 74) ניו הייבן, ארצות הברית 
 ענף מדעי:  היסטוריה
 מקום מגורים:  ארץ ישראל, ארצות הברית
 מקום קבורה:  הר המנוחות 
 מוסדות:  ניו סקול 
 תרומות עיקריות
 סופר, פובליציסט, חוקר תולדות עם ישראל והתרבות הערבית ופעיל ציוני
 
אברהם שלום יחזקאל יהודה (באנגלית: Abraham Shalom Yahuda; ז' בתמוז תרל"ז, 18 ביוני 1877 – י"א באב תשי"א, 13 באוגוסט 1951) היה איש אשכולות, חוקר תולדות עם ישראל והתרבות הערבית, פעיל ציוני, סופר ופובליציסט.
קורות חיים

אברהם שלום יהודה נולד בשנת תרל"ז (1877) בירושלים לאביו רבי בנימין שעלה  מעיראק ולאם יוצאת גרמניה. מצד אביו היה צאצאו של יוסף בן-שושן, שהיה שר בארמונו של אלפונסו השמיני, מלך קסטיליה וקרוב משפחתו של הנגיד דוד ששון. היה אחיו הצעיר של הרב יצחק יחזקאל יהודה. דודתם, שׂרח, נישאה ליהושע ילין והייתה אמו של דוד ילין. בצעירותו התחנך על ידי מורים פרטיים, ספרדים ואשכנזים, ולמד לימודי יהדות ועברית מידי מרדכי קובנר, בנימין ריבלין ואחרים. לאחר מכן למד בבית מדרשו של סבו  הרב שלמה יחזקאל והשתלם בנושאי ש"ס בישיבות בירושלים. בגיל 15 החל אביו לשכור עבורו מורים לשפה הערבית ושפות אחרות, בהם חיים קלמי.
בשנת 1894 פרסם את מאמרו הראשון בעיתון "המליץ", בנושא תועלת הלשון הערבית והכושית. באותהּ שנה יצא ספרו "קדמוניות הערבים", וב-1895 התפרסם מאמרו הנרחב "נדיבי וגיבורי ערב". באותה שנה יצא לגרמניה ולמד בנירנברג, בפרנקפורט ובדרמשטאדט. בין השנים 1899–1904 למד לימודי מדעי המזרח באוניברסיטת שטרסבורג, ומהן שנה אחת באוניברסיטת היידלברג. בסיום לימודיו הוסמך כדוקטור.
בתקופת לימודיו החל לבוא במגע עם התנועה הציונית וקשר קשרי ידידות עם יוסף קלויזנר ועם שאול טשרניחובסקי. בפרנקפורט ייסד מסגרת לימודי ערב ללימוד עברית. בתקופת שהותו בהיידלברג השתתף כציר בקונגרס הציוני הראשון (1897). בפעילותו הציונית ביקש את נשיא ההסתדרות הציונית תאודור הרצל לפעול לקידום הבנה עם הערבים היושבים בארץ ישראל. לאחר הצהרת בלפור תמך בפומבי בקריאתו של מקס נורדאו לפעולה מדינית שתבטיח מימוש ההבטחה.
בין השנים 1905–1913 התגורר בברלין, ושימש מרצה לתנ"ך ולעברית בבית המדרש הגבוה ללימודי יהדות. מאמריו התפרסמו בכתבי עת מקצועיים, והוא זכה לשם בתחום התמחותו. בשנת 1913 הוזמן, בהמלצת פרופ' יצחק יהודה גולדציהר, לספרד, שם שימש מרצה לתולדות ישראל ולספרות ישראל באוניברסיטת מדריד. בשנת 1915 קודם לדרגת פרופסור מן המניין, בהיותו מחזיק הקתדרה לספרות ישראל ותולדותיה. בשנים אלה הרצה ברחבי המדינה והיה חבר האקדמיה להיסטוריה במדריד ובטולדו וחבר החברה הגאוגרפית בליסבון.
כמומחה בעל שם הוזמן פעמים ספורות לחצר מלך ספרד. בימי מלחמת העולם הראשונה, שבהם עשה יהודה שימוש בקשריו אלו, הורה המלך לנציגויות ספרד במדינות אירופה על מתן סיוע ליהודים נרדפים. בתקופת גלותו בספרד של מקס נורדאו פנו יהודה ונורדאו למלך, וקידמו את פנייתו לג'מאל פחה שלא להוציא לפועל את גירוש היהודים מתחומי ארץ ישראל. בתקופת שהותו בספרד חקר יהודה גם את תולדות יהדות ספרד והתרבות הערבית בספרד. בתחומים אלו היה מרצה אורח באנגליה, בשווייץ ובגרמניה.
בשנת 1921 הוזמן לקחת חלק בייסוד המכון למדעי הרוח של האוניברסיטה העברית בירושלים. הוא עזב את ספרד והמתין בלונדון להקמת המכון, אך מאוחר יותר בוטלו ההזמנה ומינויו לסגל האוניברסיטה. הוא המשיך בפעילותו כמרצה, כפובליציסט וכעסקן ציוני, בין היתר בפעילות לקידום יצירת ברית בין ערביי ארץ ישראל והתנועה הציונית – אשר נדחו על ידי הנהלת התנועה. בשנת 1929 הגיע למצרים בניסיון להרגעת הרוחות סביב מאורעות תרפ"ט, וביקש לקדם פסיקה לטובת היהודים בסוגיית הכותל המערבי במאורעות.
בתקופת מלחמת העולם השנייה התיישב בארצות הברית ושימש פרופסור ב-"New School of Social Research" בניו יורק.
בשנת 1952, הועלו עצמותיו לקבורה בהר המנוחות.
לאחר מותו, בשנת 1952, יצא לאור ספר זיכרונותיו ממלחמת העולם הראשונה, בסיוע דוד תדהר.
על שמו של אברהם שלום יהודה קרוי רחוב בירושלים, בשכונת ארנונה.